PTTEP บวกกว่า 3% แรงสุดในรอบกว่า 1 ปี
PTTEP บวกกว่า 3% แรงสุดในรอบกว่า 1 ปี ล่าสุด ณ เวลา 10.55 น. ราคาอยู่ที่ 90.75 บาท บวก 2.25 บาท หรือ 2.54% สูงสุดที่ 91.75 บาท ต่ำสุดที่ 89 บาท มูลค่าซื้อขายที่ 1.21 พันล้านบาท ด้าน บล.กสิกรไทย แนะซื้อ ให้เป้า 97 บาท หลังโอเปกลดกำลังผลิตครั้งแรกในรอบ 8 ปี
2 ธ.ค. 2559

ผู้สื่อข่าวรายงานว่า ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 10.55 น. ราคาอยู่ที่ 90.75 บาท บวก 2.25 บาท หรือ 2.54% สูงสุดที่ 91.75 บาท ต่ำสุดที่ 89 บาท มูลค่าซื้อขายที่ 1.21 พันล้านบาท ขณะที่ดัชนีตลาดหุ้นไทยโดยรวมลบ 0.14% โดยราคาหุ้นปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 91 บาท  ณ วันที่ 3 ส.ค.58

ด้าน บล.กสิกรไทย ปรับเพิ่มคำแนะนำสำหรับ PTTEP จาก “ถือ” เป็น “ซื้อ” ด้วยราคาเป้าหมายใหม่ 97 บาท เนื่องจากการลดการผลิตของกลุ่มประเทศผู้ส่งออกน้ำมัน (โอปก) เป็นครั้งแรกในรอบ 8 ปี ส่งผลให้ปรับเพิ่มสมมุติฐานราคาน้ำมันปี 60-61 ขึ้น 7-10% เป็น 53 เหรียญสหรัฐ/บาร์เรล และ 65 เหรียญสหรัฐ/บาร์เรล ตามลำดับ ซึ่งมีผลทำให้ PTTEP มีอัตราการเติบโตของกำไรสูงถึง 41% ต่อปีในช่วงดังกล่าว
นอกจากนี้คุณภาพของกำไรสุทธิของ PTTEP คาดว่าจะดีขึ้นจากความผันผวนที่ลดลงจากการที่กรมสรรพากรจะอนุญาตให้บริษัทใช้สกุลเงินดอลลาร์ในการยื่นภาษี ซึ่งจะลดผลรายได้และค่าใช้จ่ายภาษีเงินได้รอตัดบัญชี โดยราคาน้ำมันที่เพิ่มขึ้นน่าจะส่งผลให้โอกาสการเข้าซื้อกิจการมีมากขึ้นด้วย เนื่องจากส่วนต่างความคาดหวังของผู้ขายและผู้ซื้อน่าจะปรับตัวแคบลง
ทั้งนี้ PTTEP ซิ้อขายอยู่ที่ 3.1 เท่า EV/EBITDA และ 0.85 เท่า PBV ซึ่งถือว่าต่ำเมื่อบเทียบเคียงกับช่วงที่โอเปก มีการกำหนดเพดานการผลิต และทำหน้าที่บาลานซ์ตลาด